*Tämä artikkeli kertoo Lahden kaupunginosasta. Nimen muita merkityksiä on lueteltu täsmennyssivulla.*
**Ahtiala** on Lahden 13. kaupunginosa. Se sijaitsee itäisessä Lahdessa noin 5–8 kilometriä Lahden keskustasta koilliseen. Ahtialan kaupunginosa sijoittuu sitä kaakossa rajaavan Lahti–Heinola-radan ja luoteispuolen Alasenjärven väliin.

Vuonna 2017 Ahtialan kaupunginosa väkiluku oli 5 187. Ahtiala on lukumäärällä mitattun Lahden lapsirikkaimpia kaupunginosia. Prosentuaalisesti sitä enemmän alle 15-vuotiaita lapsia on esimerkiksi Kariston, Viuhan, Renkomäen ja Pesäkallion kaupunginosissa. Ahtiala on osa Ahtialan suuraluetta, jonka väkiluku oli 11 562. Ahtialan lisäksi suuralueeseen kuuluvat Kunnaksen, Myllypohjan, Kaukkarin, Kytölän, Viuhan ja Koiskalan alueet.

Ahtiala on omakotitalovoittoinen, järvien ja metsien ympäröimä alue. Palvelutarjontaan kuuluvat muun muassa K-Supermarket ja S-market, K-Market, asiamiesposti, useampi parturikampaamo, kaksi kebabpizzeriaa, kaksi kylmäasemaa, leipomo myymälöineen, yksi lähiöbaari ja apteekki sekä Herrasmannin leirintäalue palveluineen. Lisäksi Ahtialassa toimivat Joutjärven seurakunnan alaiset Ahtialan ja Kunnaksen seurakuntakodit. Alueella toimii myös Ahtiala-Koiskalaseuran ylläpitämä seurantalo Ahtialantiellä.*lähde?*

Historia
--------

Alueen historia ulottuu aina rautakaudelle asti, mistä kertovat Paakkolanmäen muinaismuistoalueen löydöt. Keskiajalta lähtien Ahtiala on kuulunut Nastolan pitäjään: ensimmäinen maininta kylästä on tiettävästi jo vuodelta 1461. Vuonna 1539 Ahtialassa oli 24 taloa.*lähde?*

Kaupunginosan nimen kerrotaan olevan peräisin ristiretkiajalta 1240-luvulta, jolloin paikallisia asukkaita "ahdettiin" alueelle; toisen tarinan mukaan nimi on periytynyt Ahti-nimiseltä sotamieheltä. Nimen alkuperänä voi myös olla läheinen Alasenjärvi, josta "Ahti on suonut antimiaan". Todennäköisimmin nimi tulee germaanisperäisestä rautakautisesta henkilönimestä *Ahti*.*lähde?*

Ahtiala oli yksi Nastolan suurimmista kylistä aina vuoteen 1956, jolloin alue liitettiin Lahteen. 1970-luvun suunnitelmissa Ahtialasta kaavailtiin yli 60 000 asukkaan satelliittikaupunginosaa, Lahden toista keskustaa, johon hurjimmissa suunnitelmissa oltiin perustamassa jopa yliopisto ja sairaala. Alkujaankin ylimitoitetut suunnitelmat kuitenkin tyrehtyivät Lahden väkiluvun käännyttyä myöhemmin laskuun. Ne olivat kuitenkin tärkeitä Ahtialan rakentamiselle, joka alkoi hiljalleen 1970-luvun puolivälissä ja jatkuu edelleen. Nykyisessä Ahtialassa merkkejä kyläajoilta on enää vähän, mutta monet nimet kuten Ristimäki ja Papinkivi ovat peräisin vanhoista kantataloista.*lähde?*

Kaupungin palvelut
------------------

Ahtialan kirjasto
### Päiväkodit

Ahtialassa on useita kaupungin ylläpitämiä päiväkoteja ja yksi yksityinen päiväkoti. Ahtialassa sijaitsevat: Ahtialan päiväkoti, Herrasmannin päiväkoti, Leikkituvan päiväkoti, Sipuran päiväkoti sekä Pilke musiikkipäiväkoti Onnimanni.

### Ahtialan peruskoulu

Ahtialan koulu on yhtenäiskoulu, jossa on luokka-asteet 1–9. Nastolassa sijaitseva Kivijärven kyläkoulu toimii Ahtialan peruskoulun toimipisteenä. Koulussa on vähän alle 800 oppilasta, joista puolet on alakoulussa ja puolet yläkoulussa. Henkilöstöä koulussa on noin 70. Alakoulun laajennusosa valmistui vuonna 2015.

Ahtialan koulun omien sivujen mukaan koululle on "tärkeää oppilaan monipuolisen kasvun tukeminen ja identiteetin vahvistaminen." Koulussa on kaksi kotitalousluokkaa, iso liikuntasali, kuntosali sekä peilisali. Koulun piha-alueella on aidattu koripallokenttä, skeittipaikka, katsomo sekä erilaisia leikkivälineitä.

Koulussa on tarjolla kolmannella luokalla alkavana A2-kielenä espanja, saksa ja kiina. Espanjan ja saksankieli toteutetaan yhteistyössä Myllypohjan ja Kunnaksen koulun kanssa. Kiinaa opetetaan kaikille lahtelaisille opiskelijoille etäyhteyden kautta. 2021 alkaen neljännen luokan oppilaat voivat valita englannin A2-kieleksi, mikäli he aloittavat kolmannella luokalla toisen kielen.

Ahtialan yläkoulussa on mahdollista hakea valinnaiseen viestintätaidon erikoisopetukseen. Viestintätaidon opetuksessa opetetaan muun muassa videoiden ja valokuvien ottamista ja muokkaamista, elokuvien, musiikkivideoiden, uutisten, nettisivujen, käsikirjoittamisen, livetaltioinnin ja tubettamisen sekä haastatteluiden tekemistä. Ohjelmassa myös opetetaan tietokoneohjelmien käyttöä. Painotuksessa tehdään joskus tilaustöitä yhteistyökumppaneille.

### Terveysasema

Ahtialassa sijaitsi oma perusterveydenhuollon terveysasema eli Lahden Itäinen lähiklinikka. Se lakkautettiin vuonna 2021.

### Kirjasto

Ahtialan kirjasto sijaitsee Alasenkadulla. Se on auki maanantaina, tiistaina ja torstaina klo 13-19 sekä keskiviikkona ja perjantaina klo 10-17. Kirjastossa on skannaus- ja tulostusmahdollisuus, langaton verkko sekä näyttely- ja kokoustiloja.

### Nuorisotalo

Lahden kaupunki ylläpitää Ahtialan nuorisotaloa, joka on avoinna koululaisille. Nuorisotalolla on erilaisia pelejä, kuten lautapelejä ja konsolipelejä. Siellä voi myös kokkailla, askarrella ja kuunnella musiikkia. Iltaisin tilassa on erilaisia harrastekerhoja. Tila on auki neljä päivää viikossa.

Yhdistyksiä
-----------

* Ahtialan VPK

Ahtialassa toimii Ahtialan työväenyhdistys, joka on perustettu 1906. Yhdistyksen vanha työväentalo rakennettiin jo 1908.

Liikenne
--------

Kaupunginosan kohdalla on valtatie 4:llä Ahtialan liittymä, joka sijaitsee Helsingin ja Lusin välisellä moottoritiellä. Liittymästä erkanee taajaman tieyhteyksiä ja kaakkoon kulkee reitti Nastolan Villähteelle.

Ahtialan kaakkoispuolelta kulkee Lahti–Heinola-teollisuusrata, jolla ei nykyisin liikennöidä matkustajajunia. Lahden rautatieasemalle on Ahtialasta matkaa noin kahdeksan kilometriä ja Nastolan rautatieasemalle noin 14 kilometriä kautta. Villähteen rautatieasema sijaitsee noin kahdeksan kilometrin päässä Ahtialasta Lahden aseman tavoin.

Linja-autojen paikallisvuoroja ja seutulinjoja liikennöidään Ahtialasta Lahden keskustan ohella Metsä-Pietilään (linja 2), matkakeskukselle (linja 3), Hollolan kirkonkylälle (linja 11) ja Päijät-Hämeen keskussairaalalle (linjat 11 ja 3S). Ahtialan kautta ajetaan myös Lahden, Nastolan Seestan ja Heinolan välisiä vakiovuoroja.*lähde?*

Kiinteät muinaisjäännökset
--------------------------

*lähde?*

* Alasenjärven kivikautinen asuinpaikka
* Herrasmannin rautakautinen kuppikivi
* Paakkolanmäen rautakautinen asuinpaikka
* Paakkolanmäen rautakautinen asuinpaikka 2
* Paakkolanmäen rautakautinen asuinpaikka 3
* Penttilänpellon rautakautinena asuinpaikka
* Purolehdon historiallisen ajan viljelyröykkiöt
* Ristimäen rautakautinen asuinpaikka
* Ronninlähteen uhrilähde
* Sipurantien asuinpaikka
* Sipurantien rautakautinen asuinpaikka
* Sipurantien rautakautinen asuinpaikka 2
* Ylä-Kokkolan rautakautiset hautaröykkiöt

Lähteet
-------

1. 1 2  Katja Karevaara: Väestönmuutokset ja ikärakenne vuonna 2017 (pdf) (sivulla 13 kaupunginosien ja suuralueiden väkiluvut 2017 ja sivulla 14 väestön ikäjakaumaa kaupunginosittain)  13.12.2018. Lahden kaupunki, lahti.fi. Viitattu 15.3.2019. [vanhentunut linkki]
2. ↑  Lahden karttapalvelu *kartta.lahti.fi*. Viitattu 4.12.2020.
3. ↑  Lahden karttapalvelu: Ahtiala (Kartan valikoista karttapohjaa vaihtaa ja valikosta voi hakea esitettäväksi erilaisia palveluja, kuten esimerkiksi kouluja) Lahden kaupunki, lahti.fi. Viitattu 15.3.2019.
4. ↑  Maisema kuin postikortti mutta... Lahti suunnittelee tytärkaupunkia.  *Helsingin Sanomat*, 15.4.1973, s. 25. Näköislehti.
5. ↑  Ahtialan päiväkoti *Lahti*.  Arkistoitu 22.10.2020. Viitattu 30.11.2020.
6. ↑  Herrasmannin päiväkoti *Lahti*. Viitattu 30.11.2020.
7. ↑  Leikkituvan päiväkoti *Lahti*.  Arkistoitu 28.10.2020. Viitattu 30.11.2020.
8. ↑  Sipuran päiväkoti *Lahti*. Viitattu 30.11.2020.
9. ↑  Pilke musiikkipäiväkoti Onnimanni *Pilke päiväkodit Oy*. Viitattu 30.11.2020.
10. 1 2 3 4  Ahtialan peruskoulu ja Kivijärven toimipiste *Lahti*. Viitattu 30.11.2020.
11. ↑  Lähiklinikat *PHHYKY*.  Arkistoitu 11.8.2020. Viitattu 30.11.2020.
12. ↑  Palvelupisteet ja aukioloajat | Lastu-kirjastot *lastu.finna.fi*. Viitattu 30.11.2020.
13. ↑  Ahtialan nuorisotalo *Lahti*. Viitattu 30.11.2020.
14. ↑  Yhdistyksen 100-vuotishistoriikki *Ahtialan Työväenyhdistys*. Viitattu 2.1.2023.

Aiheesta muualla
----------------

* Ahtialan koulu (Arkistoitu – Internet Archive)
* Vellamo: Ahtiala (Arkistoitu – Internet Archive)

Lahti

|  |  |
| --- | --- |
| Kaupunginosat | Ahtiala · Asemantausta · Hennala · Jalkaranta · Jokimaa · Järvenpää · Kartano · Kerinkallio · Keski-Lahti · Kilpiäinen · Kiveriö · Kivimaa · Koiskala · Kolava · Kujala · Kunnas · Kytölä · Kärpänen · Laune · Metsäkangas · Mukkula · Myllypohja · Möysä · Niemi · Nikkilä · Okeroinen · Paavola · Pesäkallio · Pirttiharju · Renkomäki · Salpausselkä · Sopenkorpi · Viuha · Ämmälä |
| Asuinalueet | Anttilanmäki · Harjunalusta · Hiekkanummi · Kariniemi · Karisto · Liipola · Lotila · Metsäkangas · Petsamo · Riihelä · Saksala · Soltti · Venetsia |
| Järvet | Alasenjärvi · Joutjärvi · Kymijärvi · Merrasjärvi · Pikku-Vesijärvi · Vesijärvi |
| Saaret | Enonsaari |
| Museot | **Lahden kaupunginmuseon yksiköt:** Hiihtomuseo · Historiallinen museo · Kuvakokoelma · Lahden visuaalisten taiteiden museo Malva · Radio- ja tv-museo · Sotilaslääketieteen museo
**Muut:** Askon museo · Ravintolamuseo · Sairaalamuseo · Suomen sotilasmusiikkimuseo |
| Rakennukset ja alueet | Jokimaan ravikeskus · Lahden kaupungintalo · Lahden rautatieasema · Lahden teatteritalo · Lahden kaupunginkirjasto-maakuntakirjasto · Lahden kisapuisto · Lahden stadion · Radiomäki · Ristinkirkko · Salpausselän hyppyrimäet · Sibeliustalo |
| Puistot | Fellmaninpuisto · Erkonpuisto · Kariniemen puisto · Lanu-puisto · Pikku-Vesijärven puisto |
| Luonnonsuojelualueet | Häränsilmä-lampi · Linnaistensuo · Pesäkallio |
| Patsaat, muistomerkit ja -laatat | Hakkapeliittain kotiinpaluu · Hirvi-patsas · Lahden taistelussa kaatuneiden saksalaisten muistomerkki · Launeen neidot · Lumisota · Mannerheimin ratsastajapatsas · Mikael Agricolan muistomerkki · Punavankien muistomerkki · Vapauden Hengetär |
| Tapahtumat | F1 Powerboat Racing · Lahden julistebiennale · Lahden kansainvälinen kirjailijakokous · Lahden markkinat · Lahden runomaraton · Salpausselän Kisat · Summer Up |